
[bookmark: _Hlk71719913]Na temelju članka 10. Odluke o zakupu (korištenju) površina javne namjene za postavu privremenih objekata ("Službene novine Grada Crikvenice“, broj 99/21), Plana lokacija za postavljanje pokretnih radnji, uslužnih naprava, pokretnih naprava za izradu i prodaju umjetničkih predmeta i štandova ("Službene novine Grada Crikvenice“, broj 103/21 i 135/22) i Zaključka gradonačelnice Grada Crikvenice od 06. studenog 2026. godine, KLASA:372-01/26-01/87; URBROJ:2170-5-04/13-26-2, Povjerenstvo za provedbu javnog natječaja raspisuje

NATJEČAJ 
za prikupljanje ponuda za davanje u zakup lokacije za postavljanje štanda

PREDMET NATJEČAJA
- zakup lokacije putem prikupljanja pismenih ponuda za postavljanje privremenih objekata na slijedećim lokacijama:

CRIKVENICA:

	RED.BR.
	LOKACIJA/ULICA
	DJELATNOST
	TIP PRIVREM.
OBJEKTA
	POČETNA
ZAKUPNINA
MJESEČNO/
UKUPNO ZA CIJELI PERIOD ZAKUPA U EUR

	1.
	Vela palada, kod ulaza u Park palih za domovinu, lok. br. 59
	trgovina na malo na štandovima i tržnicama – prodaja kokica i balona punjenih helijem
	štand
	50,00 eura
ukupno 600,00 eura




Štand je tipiziran lako prenosiv element (pult) predviđen za povremenu, sezonsku uličnu prodaju, prezentiranje proizvoda, pružanje usluga i sl. te za izbornu promidžbu.
Najveća dozvoljena površina štanda je 5 m², a zajedno s okolnom površinom najviše 12 m².
2. Lokacija se daje u zakup na rok od 01.12.2026. do 30.11.2027. godine.
3. Na natječaju mogu sudjelovati fizičke i pravne osobe registrirane za djelatnost koja će se obavljati u privremenom objektu na lokaciji iz natječaja.
4. Ponuditelji su dužni uplatiti jamčevinu za lokaciju za koju se natječu, u iznosu od 50% početne zakupnine navedene u ukupnom iznosu za cijeli period zakupa koja je određena za lokaciju za koju se natječu na žiro račun - Proračun Grada Crikvenice, IBAN : HR2724020061805300007, svrha uplate: JAMČEVINA ZA ZAKUP LOKACIJE REDNI BROJ (navesti broj lokacije), model HR68, poziv na broj 5738-OIB.
5. Pismena ponuda za sudjelovanje na natječaju mora sadržavati:
- oznaku lokacije za koju se daje ponuda,
- ponuđeni iznos zakupnine izražen u eurima,
- namjenu – djelatnost koja će se na javnoj površini obavljati,
- dokaz o uplaćenoj jamčevini za sudjelovanje u natječaju,
- presliku osobne iskaznice, ukoliko je ponuditelj fizička osoba,
- izvadak iz sudskog registra za pravnu osobu, odnosno izvadak iz obrtnog registra za fizičku osobu,
- potvrdu Grada Crikvenice, VIO Žrnovnica Crikvenica Vinodol d.o.o. i Eko-Murvice d.o.o. da nema nepodmirenih dugovanja,
- potvrdu Porezne uprave da ponuditelj nema duga s osnova javnih davanja, ne starije od 30 dana od dana raspisivanja natječaja,
- broj tekućeg ili žiro računa na koji će Grad Crikvenica izvršiti povrat jamčevine u slučaju neprihvaćanja ponude
6. Na natječaju ne mogu sudjelovati ponuditelji koji nemaju uredno izvršene obveze prema Gradu Crikvenici i VIO Žrnovnica Crikvenica Vinodol d.o.o. i Eko-Murvici d.o.o.
Neće se uzeti u razmatranje ponude onih ponuditelja protiv kojih je Komunalno redarstvo Grada Crikvenice vodilo upravni postupak (donijelo rješenje ili zaključak).
7. Ponude trebaju biti dostavljene ili zaprimljene putem pošte najkasnije do roka za otvaranje ponuda – do 24. studenog 2026. do 10 sati.
Ponuditelji su dužni zapečatiti ponudu. Na omotnici treba naznačiti: “PONUDA ZA JAVNI NATJEČAJ ZA ZAKUP LOKACIJE ZA PRIVREMENU NAPRAVU, REDNI BROJ: “(upisati redni broj i mjesto gdje se lokacija nalazi i broj lokacije ako je naveden)” - “NE OTVARATI” i adresu: Grad Crikvenica, Povjerenstvo za provedbu javnog natječaja, Kralja Tomislava 85, 51260 CRIKVENICA.  
Nepotpune, nepravodobno pristigle i ponude neoznačene kako je navedeno, neće se razmatrati. Nakon roka za dostavu ponuda, nijedan ponuditelj ne može mijenjati sadržaj svoje ponude niti je zamijeniti novom.
8. Natječaj se provodi javnim otvaranjem pristiglih ponuda.
Ponude se otvaraju u zgradi gradske uprave Grada Crikvenice u Crikvenici, Kralja Tomislava 85 - suteren - sala za sastanke dana 24. studenog 2026. godine, s početkom u 10.00 sati, kojem mogu pristupiti ponuditelji osobno, zakonski zastupnici ponuditelja ili opunomoćeni predstavnici ponuditelja uz predočenje ovjerene punomoći.
9. Najpovoljnijom će se smatrati ponuda koja uz ispunjenje svih uvjeta natječaja sadrži najviši iznos zakupnine.
Ukoliko se javi više ponuditelja s istom visinom ponuđene zakupnine, prednost ostvaruje ponuditelj koji je prvi predao svoju ponudu.
10. Po provedenom postupku natječaja Povjerenstvo predlaže Gradonačelnici donošenje Odluke o odabiru najpovoljnijeg ponuditelja.
Učesnici u natječaju izvjestit će se o izvršenom odabiru u roku od 8 dana nakon donošenja Odluke.
11. Grad Crikvenica i odabrani najpovoljniji ponuditelj sklapaju ugovor o zakupu lokacije najkasnije u roku od 30 dana od dana upućivanja poziva za potpis ugovora.
Prilikom potpisivanja ugovora o zakupu zakupnik je dužan dostaviti dokaz o uplati ukupnog iznosa izlicitirane zakupnine.Ukoliko najpovoljniji ponuditelj ne uplati ukupni iznos zakupnine u traženom roku smatrat će se da je odustao od potpisivanja ugovora o zakupu.
Ukoliko najpovoljniji ponuditelj odustane od sklapanja ugovora o zakupu lokacije nema pravo na povrat jamčevine.
Po isteku roka za sklapanje ugovora o zakupu Povjerenstvo donosi odluku o davanju  površine javne namjene u zakup slijedećem najpovoljnijem natjecatelju ili raspisuje novi natječaj.
12. Jamčevinu koju su položili ponuditelji čije ponude nisu prihvaćene vratit će im se najkasnije u roku od 15 dana od donošenja Odluke o odabiru najpovoljnijeg ponuditelja. Ponuditelju čija ponuda bude prihvaćena, uplaćena jamčevina uračunava se u zakupninu.
14. Dodatne informacije u svezi nadmetanja i uvid u Plan lokacija može se izvršiti u Upravnom odjelu za investicije, prostorno uređenje i imovinu Grada Crikvenice, Kralja Tomislava 85 - suteren, telefon 051/455-442.



KLASA: 372-01/26-01/87
URBROJ: 2170-5-07/06-26-3


                                                        GRADONAČELNICA GRADA CRIKVENICE, v.r.

